AlteRába fesztivál app
Már mobiltelefonon is elérhetőek a július 16-án kezdődő körmendi AlteRába Fesztivál újdonságai.
A Fesztiválok 2014 mobilalkalmazás segítségével a legnépszerűbb zenei-, gasztro- és sportrendezvények friss híreit, információit lehet nyomon követni. Az idén ötödik jubileumát ünneplő AlteRába programjait napi bontásban böngészhetjük az applikáció révén.
A részletes programfüzet természetesen a fesztivál hivatalos honlapján is megtalálható. Szintén a www.alterabafesztival.hu oldalon érdemes tájékozódni a kedvezményes szálláslehetőségekről és a meghosszabbított bérletvásárlási akcióról.



A körmendi zenei programot 2014-ben július 16. és 20. között rendezik meg a Rába Szabadidőcentrumban. Az AlteRába az esti koncertek előtt délutánonként ingyenes programokat is kínál: az idei esztendőben minden nap fél 2-től fél 5-ig térítésmentesen látogatható kulturális események, versenyek, sportrendezvények és koncertek várják a városba látogatókat.
#dunántúl #vas megye #fesztivál #AlteRába fesztivál #Körmend